
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от Димитър Николов

Кмет на Община Бургас

ОТНОСНО: Прекратяване на съсобственост между Община Бургас и физическо лице в УПИ VІ, в квартал 2 по актуализирания ПУП-ПРЗ на ж.к.“Изгрев“, гр.Бургас, чрез продажба частта на общината

УВАЖАЕМИ  ОБЩИНСКИ  СЪВЕТНИЦИ,
Постъпило е заявление с вх.№94-01-8972/15.03.2016 г. от Вартес Бохос Чулуян с ЕГН***, с адрес: гр.Бургас, ул.“Оборище“*, с искане за  прекратяване на съсобственост в УПИ VІ в кв.2 по актуализирания ПУП-ПРЗ на ж.к.“Изгрев“, гр.Бургас, чрез изкупуване на общинската идеална част.

Заявителят е собственик на 1937/2108 кв.м. идеални части от описания имот съгласно Договор от 10.10.2007г., вписан на 01.11.2007г., том №8, №258, дв.вх.рег.№18197 в Служба по вписвания-Бургас.
Община Бургас e собственик на останалите 171/2108 кв.м. идеални части от урегулиран поземлен имот VІ,  целият  с  площ 2108 кв.м., в квартал 2 по актуализирания ПУП-ПРЗ на ж.к.“Изгрев“, гр.Бургас, при граници на целия имот: североизток – улица и УПИ V, югоизток- УПИ V и улица, югозапад – УПИ І и северозапад – УПИ І и улица, с идентификатор по одобрена Кадастрална карта на гр.Бургас /КК/ 07079.501.398, целият с площ 2108 кв.м., при съседи: имоти с идентификатори 07079.501.92, 07079.501.293 и 07079.501.384, съгласно Акт №8439/10.06.2016г. за частна общинска собственост. 

Съсобствеността е възникнала по силата на актуализирания ПУП-ПРЗ на ж.к.“Изгрев“, гр.Бургас, одобрен с Решение №49-16/24.03.2016г. на Общински съвет-Бургас. Разликата в площта идва от коректното отразяване на имотните граници и изпълнените благоустройствени мероприятия в КК на гр.Бургас. Регулационните граници на УПИ VІ-398 в кв.2 минават по имотните граници на ПИ с идентификатор 07079.501.398 по одобрени КККР на гр.Бургас. 

Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот.

В изпълнение разпоредбите на чл.41, ал.2 от ЗОС е възложено на независим лицензиран оценител, член на КНОБ, изготвяне на пазарна оценка на общинските идеални части от имота, определена в размер на 85300 (осемдесет и пет хиляди и триста ) лева.
Данъчната оценка на идеалната част от имота, предмет на продажба е 9703,40 (девет хиляди седемстотин и три лв и четиридесет ст.) лева.

Eто защо и като взех предвид решение от 03.06.2016 год. на  Комисията, назначена с моя Заповед №3061/09.11.2015год., което възприемам изцяло, в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост във връзка с чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание /Протокол № 13/, да вземе следното
                                                    Р Е Ш Е Н И Е :

1. Да се допълни Годишната програма за управление и разпореждане с общинска собственост за 2016 година, приета от Общинския  съвет с решение по т.5 от дневния ред на заседание на Общински съвет – Бургас, проведено на 26.01.2016г. /Протокол №7/, в раздел ІІ „Продажби по реда на ЗОС, без търг или конкурс“, с урегулиран поземлен имот /УПИ/ VІ-398,  целият  с  площ 2108 кв.м., в квартал 2 по актуализирания ПУП-ПРЗ на ж.к.“Изгрев“, гр. Бургас, актуван с Акт №8439/10.06.2016 г. за частна общинска собственост.

2. Да се прекрати съсобствеността между Община Бургас и Вартес Бохос Чулуян с ЕГН***, с адрес: гр.Бургас, ул.“Оборище“*, чрез продажба на общинската идеална част от недвижим имот, актуван с Акт №8439/10.06.2016г. за частна общинска собственост, представляваща 171/2108 кв.м. идеални части от урегулиран поземлен имот VІ-398,  целият  с  площ 2108 кв.м., в квартал 2 по актуализирания ПУП-ПРЗ на ж.к.“Изгрев“, гр. Бургас, при граници на целия имот: североизток – улица и УПИ V, югоизток- УПИ V и улица, югозапад – УПИ І и северозапад – УПИ І и улица, с идентификатор по одобрена Кадастрална карта на гр.Бургас /КК/ 07079.501.398, целият с площ 2108 кв.м., при съседи: имоти с идентификатори 07079.501.92, 07079.501.293 и 07079.501.384, за сумата 85300 ( осемдесет и пет хиляди и триста ) лева.
Приложения: заявление с вх.№94-01-8972/15.03.2016 г., Акт №8439/10.06.2016 г. за частна общинска собственост, Скица №И-17/94-01-6652/02.03.2016г. издадена от Дирекция ЦАУ „Изгрев“, Община Бургас;  Скица №15-84987/22.02.2016 г. от СГКК – Бургас, Договор от 10.10.2007г., вписан на 01.11.2007г., том №8, №258, дв.вх.рег.№18197 в Служба по вписвания-Бургас, Експертна оценка от лицензиран оценител, Удостоверение за данъчна оценка, Протокол от 03.06.2016г. на комисия, назначена от кмета.

ДИМИТЪР НИКОЛОВ                             
Кмет на Община Бургас

Съгласували:

Златина Георгиева, Директор, дирекция ПНО

Живко Димитров,  Директор,  дирекция УОС

инж.МинкаЧаушева, Началник отдел, дирекция УОС

Изготвил:Силвия Кемурджиева, гл.спец. в дирекция УОС

